২০০৪ সালে, বেনজেমা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০০৭ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৮৭ ম্যাচে ৩১টি গোল করেছেন। তিনি ফ্রান্সের হয়ে ২০১৪ ফিফা বিশ্বকাপ এবং ৩টি উয়েফা ইউরোপীয় চ্যাম্পিয়নশিপে (২০০৮, ২০১২ এবং ২০২০) অংশগ্রহণ করেছেন।